കോണ്ഗ്രസില് നിന്ന് നേതാക്കളുടെ കൊഴിഞ്ഞുപോക്ക് തുടരുന്നു : കെപിസിസി ജനറല് സെക്രട്ടറി സി പി എമ്മിലേക്ക് തിരുവനന്തപുരം: കോണ്ഗ്രസില് നിന്ന് നേതാക്കളുടെ കൊഴിഞ്ഞുപോക്ക് തുടരുന്നു. കെപിസിസി ജനറല് സെക്രട്ടറി ജി രതികുമാറാണ് ഒടുവില് പാര്ട്ടിവിട്ടത്. രാജിവച്ച രതികുമാര് സിപിഎമ്മിന്റെ ഭാഗമാകാനാണ് തീരുമാനം. കെപി അനില് കുമാര്, പിഎസ് പ്രശാന്ത് തുടങ്ങിയവര്ക്ക് പിന്നാലെ പാര്ട്ടി വിട്ട് എതിര് പാളയത്തിനൊപ്പം ചേരുന്ന നാലാമത്തെ കോണ്ഗ്രസ് നേതാവാണ് രതികുമാര്. 32 വയസ് വരെ കെഎസ് യുവില് പ്രവര്ത്തിച്ച രതികുമാര് കെ കരുണാകരനൊപ്പം ഡിഐസിയിലും പിന്നീട് കരുണാകരനൊപ്പം എന്സിപിയില് സംസ്ഥാന ജനറല്സെക്രട്ടറിയായിരുന്നു. കഴിഞ്ഞ രണ്ട് വര്ഷമായി കെപിസിസി ജനറല് സെക്രട്ടറിയായി പ്രവര്ത്തിച്ചു വരികയായിരുന്നു. അതിനിടയിലാണ് പുനഃസംഘടനയെ ചൊല്ലി പാര്ട്ടി വിടുന്നത്. കേരള സര്വ്വകലാശാല യുണിവേഴ്സിറ്റി യൂണിയന് വൈസ് ചെയര്മാര്, കെഎസ് യു സംസ്ഥാന വൈസ് പ്രസിഡന്റ് എന്നീ സ്ഥാനങ്ങള് വഹിച്ചിരുന്നു. എഐസിസി ഏര്പ്പെടുത്തിയ ഏറ്റവും നല്ല സംഘടനാ പ്രവര്ത്തനത്തിനുള്ള പുരസ്ക്കാരം രതികുമാറിന് നല്കി ആദരിച്ചിരുന്നു. Tags latest news Congress shortlink